61. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.35 της 15/19 Ιαν.1977 (ΦΕΚ Α΄ 16) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Ανωτάτην Βιομηχανικήν Σχολήν Θεσσαλονίκης προς απόκτησιν και ετέρου πτυχίου. Έχοντες υπ’ όψει : 1.Τας διατάξεις της παραγράφου 3 του άρθρου 1 του Νόμου 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176-Α). 2.Γνώμην της Συνελεύσεως των Καθηγητών της Ανωτάτης Βιομηχανικής Σχολής Θεσσαλονίκης (συνεδρία 16.11.1976), και  3.Την υπ’ αριθ.1061/1976 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν : Σελ. 718,224(α) Τεύχος Ε83-Σελ.138 Άρθρον 1. Πτυχιούχοι ανωτάτων εκπαιδευτικών ιδρυμάτων, ως και σχολών και τμημάτων αυτών ή ισοτίμων της αλλοδαπής, δύναται να καταταγούν και εγγραφούν εις την Ανωτάτην Βιομηχανικήν Σχολήν Θεσσαλονίκης προς απόκτησιν και  ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρω 1 παρ. 2 του Ν.379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρου 3 του αυτού νόμου. Άρθρον 2. 1.Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφηται και ο βαθμός του πτυχίου, υποβάλλονται εις την Ανωτάτην Βιομηχανικήν Σχολήν Θεσσαλονίκης υπό των ενδιαφερομένων μέχρι 30ης Σεπτεμβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός δέκα πέντε (15) ημερών από της δημοσιεύσεως σχετικής ανακοινώσεως της Σχολής. 2.Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Άρθρον 3. 1.Εις το Α΄ έτος σπουδών εγγράφονται οι πτυχιούχοι των ανωτάτων εκπαιδευτικών ιδρυμάτων, άνευ εξετάσεων, επί τη βάσει του βαθμού πτυχίου των. Εις περίπτωσιν ισοβαθμίας ενεργείται κλήρωσις υπό της Σχολής. 2.Εις το Β΄ έτος σπουδών κατατάσσονται οι πτυχιούχοι των ανωτάτων εκπαιδευτικών ιδρυμάτων κατόπιν επιτυχούς εξετάσεως εις άπαντα τα μαθήματα του Α΄ έτους σπουδών. Ως κριτήριον δια την επιλογήν τούτων λαμβάνεται το άθροισμα των βαθμών εις τα εξετασθέντα μαθήματα. 3.Εις το Γ΄ έτος σπουδών (Τμήματος Οικονομικού ή Διοικήσεως Επιχειρήσεων) κατατάσσονται : α) οι πτυχιούχοι του Οικονομικού Τμήματος ή του Τμήματος Διοικήσεως Επιχειρήσεων των Ανωτάτων Βιομηχανικών Σχολών, β) πτυχιούχοι των Πανεπιστημίων Αθηνών και Θεσσαλονίκης των Σχολών ή Τμημάτων Οικονομικών και Πολιτικών Επιστημών και γ) πτυχιούχοι της Ανωτάτης Σχολής Οικονομικών και Εμπορικών Επιστημών, επί τη βάσει του βαθμού του πτυχίου των. Εις περίπτωσιν ισοβαθμίας ενεργείται υπό της Σχολής κλήρωσις. Ούτοι υποχρεούνται να εξετασθούν επιτυχώς ομού μετά των μαθημάτων του Γ΄ έτους σπουδών και εις τα μαθήματα του Β΄ έτους, τα οποία δεν εδιδάχθησαν εις την Σχολήν ή το Τμήμα, του οποίου είναι πτυχιούχοι ή εδιδάχθησαν ταύτα ανεπαρκώς, κατά την κρίσιν της Συνελεύσεως των Καθηγητών της Ανωτάτης Βιομηχανικής Σχολής Θεσσαλονίκης. 538 31.Θ.δ.61 Πανεπιστήμια Πειραιώς-Μακεδονίας 